કચ્છમાં કૌભાંડોની હારમાળા વચ્ચે વધુ એક બોગસ પ્રિક્ષાર્થિ બેસાડી અને નાણાકીય લાભ લેવાની ફરિયાદ પોલીસમાં કરાઈ. જેને લઈને ભૂજ શહેરમાં આવેલ ઓલ્ફ્રેડ હાઈસ્કુલમાં પોતાની ફરજ દરમિયાન ખોટા વિદ્યાર્થીઓ બેસાડી ખોટા રેકર્ડ ઉભા કરવાના કિસ્સામાં નિવૃત શિક્ષક સામે ગુનો નોંધાયો છે. ગત 4 એપ્રિલ, 2011થી 16 એપ્રિલ, 2015 દરમિયાન ઓલ્ફ્રેડ હાઈસ્કુલમાં શિક્ષક તરીકે નોકરી કરતા એન.ડી. શુકલાએ ખાતાકીય પરીક્ષા પાસ ન કરી હોવા છતા ખોટી હાજરી બતાવીને ખોટી રીતે નાણાકીય લાભો લીધા હતા. તો ધોરણ-8માં ખોટા વિદ્યાર્થીઓને બેસાડી તેમના ખોટા રેકર્ડ ઉભા કરી તેમના દસ્તાવેજ પ્રમાણપત્ર અને હુકમો બનાવી ખોટા આધારોનો સાચા તરીકે ઉપયોગી કરી નાણાકીય લાભો મેળવ્યો છે. આ અંગે જિલ્લા માધ્યમિક શિક્ષણાધિકારી ડો. મધુકાંત આચાર્યએ પોલીસ મથકે ફોજદારી નોંધાવતા તપાસ હાથ ધરી હતી.